- Niokuna sina
- <
- 21
- >

21
Oma ma kono ruaka
1 Mina usi oma ma kono ruaka veyaka, adina ouresi oma ma kono roro niyadi ma davara ka koina niyo.✡ Is 65.17; 66.22; 2 Pet 3.13 2 Ma* Bura bedakai ka na John, na yaku nufa. taoni kikifa, Jerusalem ruaka Sei rofu oma gutuna deyo ma veyaka. Bi mego rema ini maruka rofu dogo resi moi matuka reyo kana.✡ Is 52.1; 61.10; Rev 3.12 3 Kamini ourefeidena amena fata gutuna goroka tora niyo ma neideyaka. Niyo: “Aiyo, Sei di amena sana bi amiyesa. Ina venesa amebigo ma ina bi ini vene. Sei iniye bi ina venesa ini Sei kana amebigo.✡ Lev 26.11, 12; Ezek 37.27 4 Resi ini nemoko di ne koru tau gade moi ugago ma muyena bi koina nigo. Guruo rena, isaka nina ma esika moina ka bi koina nigedi, adina sena di beika baika bi koina niyadi mini.”✡ Is 25.8; 35.10; 65.19
5 Ye Ourefeidena amena fata amedo amiye yaku niyo, “Na yaku beika baika tau gade moi ruaka rida!” Ka niyo, “Mina bura re, adina mina ago bi mokena vari gira aegi rofu ma rama.” 6 Resi ka na niyo, “Koina niyo mini!† Koina niyo mini; bura bedakai mina ago nufa de. Na bi ouresi ma gabi,‡ ouresi ma gabi: 1.8 baku re. kora rena ma metona. Koru vaido amiye rofu davana yokoi de nufa, vegu amena di buruka koru magida.✡ Is 55.1 7 Ebu redo amiye yaku mina moigo ma§ yaku mina moigo ma; bura bedakai masi nufa. ini Sei nigida ma nai mida nigo.✡ 2 Sam 7.14; Ps 89.26–27 8 Idu, mokei itu rededi vene,** Bura bedakai ka vegu no rededi vene nufa. mokena vari gira de aededi vene, mokena no iniye nufa vene, amiye emuyededi vene, koa rededi vene, ore rededi vene, ofa sei nivakededi vene ma ofa ofa nidedi vene tau—bi fore roka sulphur dudu ita moka tora vaido sanari rau regedi. Mina bi muyena remanu ere mini.”
Jerusalem ruaka
9 Kamini Sei di naivo naivo vima 7 ri, yokoi kaere bi mina metona beika no iniye 7 di dodoku 7 vata baeyadi nufa, na rofu baesi niyo, “Bae kumo na yaku mego rema ya oteimagida, kaere bi Mamoe mida di rema.” 10 Ye Vima dudu ika tora doba odoro na afei baesi Jerusalem taoni†† Bura bedakai ka tora ma nufa. kikifa Sei omari gutuna baena mina na oteimaro.✡ Ezek 40.2 11 Ina bi Sei di vabara dudu kama redo; fore buni vayavaya kana, fore roka jasper kana, neva dabu dabu ma garasi rama guta kana. 12 Bi kota doba tora nufa; ini ida vena di biri bi 12 ma mina ida vena di biriri bi Sei di naivo naivo vima 12 are reyadi. Mina ida venari bi Israel di mida mida di rubu 12 di roka bura reyadi.✡ Ezek 48.30–35 13 Meda dadido eta rofu bi ida vena di biri regodenu, meda baedo enana eta rofu bi ida vena di biri regodenu, meda baedo rama eta rofu bi ida vena di biri regodenu, ma meda nedo eta rofu bi ida vena di biri regodenu. 14 Mina taoni di kota bi fore 12 fafau akuyadi; ina fafau bi Mamoe mida di nifeidena amiye 12 di roka neinei. 15 Na rofu ago niyo Sei di naivo vima bi taoni, ini ida vena ma ini kota di doba gokaisanu baku regika goro dudu riyadi kodu nufa.✡ Ezek 40.3 16 Taoni di eta 4 bi yokoi maka; ini doba ma ini rafo bi yokoi maka. Ini kodu dudu taoni di doba bi gokaisanu baku reyo: bi 2,400 kilometre.‡‡ 2,400 kilometre: Greek agori mina bi 12,000 stadia. Ini doba, rafo ma odoro bi yokoi maka. 17 Ina ka ini kota duaiya reyo: bi amiye di duaiya rena kana ini odoro bi 60 metre;§§ 60 metre: Greek agori mina bi 144 cubit. mina bi Sei di naivo naivo vima di duaiya reyo kana.*** Nanaka 16 ma 17 ri mina “12,000 stadia” ma “144 cubit” bi ini nisui ago di adina baeko. 18 Mina kota bi fore roka jasper dudu riyo, ma taoni ideri bi goro kino yokoi de nufa riyo, garasi kamanika kana.✡ Is 54.11–12 19 Taoni di kota fore bi fore buni vayavaya bouna bouna tau gade dudu moi matuka reyadi. Ouresi bi jasper, remanu ere bi sapphire,††† sapphire: Mina bi blu. regode ere bi agate,‡‡‡ agate: Ini roka ka bi chalcedony; bi kamadaiforo. 4 ere bi emerald, 20 ma 5 bi onyx,§§§ onyx: Ini roka ka bi sardonyx; bi kamadaiforo bouna bouna nufa. 6 bi carnelian, 7 bi quartz* quartz: Ini roka ka bi chrysolite. bora, 8 bi beryl,† beryl: Mina bi vegu o blu-grin kana. 9 bi topaz,‡ topaz: Mina bi bora. 10 bi chalcedony,§ chalcedony: Ini roka ka bi chrysoprase; bi miruka kana. 11 bi turquoise** turquoise: Ini roka ka bi jacinth; bi blu o grin-blu kana. ma 12 bi amethyst.†† amethyst: Mina bi purple. 21 Ma ida vena di biri 12 bi fore roka pearl; mina ida vena yokoi yokoi bi pearl yokoi maka dudu riyo, ma taoni di ida bi goro kino yokoi de nufa neva dabu dabu garasi rama guta kana.
22 Ye taoniri bi nivakena yava yokoi de veyaka, adina Varika amiye Sei yeiva iniye ma Mamoe mida bi ini nivakena yava mini. 23 Taoni bi meda ma eyo rofu de damani reyo, adina Sei di vabara yaku kama reyo ma Mamoe mida bi ini ramefa mini.✡ Is 60.19–20 24 Gagani gagani vene‡‡ Gagani...vene; bura bedakai Moi vegu riyo gagani...vene nufa. yaku ini vabara dudu nana regedi ma kono di kini yaku ini ideri§§ ini ideri; bura bedakai ina rofu nufa. ini gugura tau vabara moi baegedi.✡ Is 60.3 25 Ma ini ida vena bi medari toga biri de rigedi, ye mironari bi urusa koina.✡ Is 60.11 26 Gagani gagani vene yaku gugura buni buni ma kikifa ini ideri moi baegedi. 27 Idu beika yokoi kino toga dui de rego ma kaere beika bi no iniye o ofa dudu mina redo bi dui de rego, idu kaere ini roka bi Mamoe mida di vegu amena di bukari bura reyo, ina maka dui regedi.✡ Is 52.1; Ezek 44.9

- Niokuna sina
- <
- 21
- >

✡21:1: Is 65.17; 66.22; 2 Pet 3.13

*21:2: Bura bedakai ka na John, na yaku nufa.

✡21:2: Is 52.1; 61.10; Rev 3.12

✡21:3: Lev 26.11, 12; Ezek 37.27

✡21:4: Is 25.8; 35.10; 65.19

†21:6: Koina niyo mini; bura bedakai mina ago nufa de.

‡21:6: ouresi ma gabi: 1.8 baku re.

✡21:6: Is 55.1

§21:7: yaku mina moigo ma; bura bedakai masi nufa.

✡21:7: 2 Sam 7.14; Ps 89.26–27

**21:8: Bura bedakai ka vegu no rededi vene nufa.

††21:10: Bura bedakai ka tora ma nufa.

✡21:10: Ezek 40.2

✡21:12: Ezek 48.30–35

✡21:15: Ezek 40.3

‡‡21:16: 2,400 kilometre: Greek agori mina bi 12,000 stadia.

§§21:17: 60 metre: Greek agori mina bi 144 cubit.

***21:17: Nanaka 16 ma 17 ri mina “12,000 stadia” ma “144 cubit” bi ini nisui ago di adina baeko.

✡21:18: Is 54.11–12

†††21:19: sapphire: Mina bi blu.

‡‡‡21:19: agate: Ini roka ka bi chalcedony; bi kamadaiforo.

§§§21:20: onyx: Ini roka ka bi sardonyx; bi kamadaiforo bouna bouna nufa.

*21:20: quartz: Ini roka ka bi chrysolite.

†21:20: beryl: Mina bi vegu o blu-grin kana.

‡21:20: topaz: Mina bi bora.

§21:20: chalcedony: Ini roka ka bi chrysoprase; bi miruka kana.

**21:20: turquoise: Ini roka ka bi jacinth; bi blu o grin-blu kana.

††21:20: amethyst: Mina bi purple.

✡21:23: Is 60.19–20

‡‡21:24: Gagani...vene; bura bedakai Moi vegu riyo gagani...vene nufa.

§§21:24: ini ideri; bura bedakai ina rofu nufa.

✡21:24: Is 60.3

✡21:25: Is 60.11

✡21:27: Is 52.1; Ezek 44.9

© 2011-2016 Wycliffe Bible Translators, Inc.